May 24,2015
కేసీఆర్‌ గ్రామంలో ఎస్‌బీహెచ్‌
హైదరాబాద్‌: పేదలకు చేరవవుతూ వ్యాపారాన్ని విస్తరించుకొంటున్న స్టేట్‌ బ్యాంక్‌ ఆఫ్‌ హైదరాబాద్‌ (ఎస్‌బీహెచ్‌) గ్రామీణ ప్రాంతాలల్లోనూ తమ శాఖలను తెరుస్తోంది. బ్యాంకు తాజాగా మెదక్‌ జిల్లా, సిద్ధిపేట మండలంలోని తెలంగాణ ముఖ్యమంత్రి కె.చంద్రశేఖర్‌ రావు (కేసీఆర్‌) స్వగ్రామం చింతమడక గ్రామంలో ఎస్‌బీహెచ్‌ శాఖను తెరిచింది. రాష్ట్ర నీటిపారుదల శాఖ ఠమంత్రి టి.హరీష్‌రావు కొత్త ఎస్‌బీహెచ్‌ శాఖను ప్రారంభించారు. ఈ కార్యక్రమంలో మెదక్‌ ఎంపీ కొత్త ప్రభాకర్‌ రెడ్డి, ఎస్‌బీహెచ్‌ సీజీఎం (ఆర్‌బీ) విశ్వనాథన్‌, దేవేంద్ర కుమార్‌, జనరల్‌ మేనేజర్‌ (హైదరాబాద్‌ నెట్‌వర్క్‌) తదితరులు ఈ కార్యక్రమంలో పాల్గొన్నారు. పేద ప్రజలకు కూడా అందుబాటులో ఉంటూ వారికి ఆర్థిక సేవలను అందించాలనే సదుద్దేశంతో ముందుకు సాగుతున్న ఎస్‌బీహెచ్‌ సేవలను పలువురు ఈ సందర్భంగా ప్రశంసించారు.
మీ స్నేహితులకు రికమెండ్ చెయ్యండి